Uppruni íslenska kúakynsins og sérstaða þess Fyrir skömmu kom út grein eftir Egil Gautason sem stundar doktorsnám við Háskólann í Árósum sem nefnist " Relationship of Icelandic cattle with Northern and Western European cattle breeds , admixture and population structure " . Hún fjallar um skyldleika íslenskra kúa við önnur kúakyn og inniheldur fyrstu rannsóknaniðurstöður doktorsverkefnis Egils sem miðar að innleiðingu erfðamengisúrvals fyrir íslenska kúastofninn . Í greininni fer Egill yfir skyldleika íslenska kúakynsins við önnur kúakyn ásamt því að skoða áhrif innflutnings á stofninn og erfðafræðilega byggingu hans . Íslenska kúakynið er norrænt en frábrugðið öðrum kúakynjum „ Niðurstöðurnar til norræns uppruna , og þá að sjálfsögðu líklegast frá Noregi , en þar sem arfgreiningar eru ekki til fyrir gömlu norsku landkynin , var ekki hægt að staðfesta það . Ég rannsakaði sérstaklega skyldleika við Bretlandseyjar , og það er ekkert sem bendir til skyldleika íslenskra kúa við bresk kyn . Íslenskar kýr tilheyra hópi norðurnorrænna kúakynja . Önnur kúakyn sem tilheyra þeim hópi eru meðal annars sænskar fjallakýr , finnsku landkynin Suomenkarja / Finncattle , og svartsíðóttar Þrænda - og Norðlandskýr . Íslenska kýrin er eini stóri og óblandaði stofninn innan þessa hóps . Þessar niðurstöður eru í samræmi við fyrri rannsóknir , en nýrri rannsóknaraðferðir og betri gögn gera þessa niðurstöðu algjörlega óyggjandi “ , segir Egill . Rannsóknin rennir stoðum undir erfðafræðilega sérstöðu íslenska kúakynsins en samsætutíðni er verulega frábrugðin öllum þeim 28 kúakynjum sem voru til samanburðar . Verndargildi stofnsins er því án efa mjög mikið . Innflutningur ekki haft áhrif á stofninnEgill skoðaði einnig áhrif innflutnings fyrr á öldum , sem virðast nánast engin , en gögnin eru vandtúlkuð fram yfir það . „ Gögnin benda mögulega til þess að gripir af ýmsum kynjum hafi verið fluttir inn á 19. eða 20. öld , án þess að hafa haft mikil áhrif . Áhrif innflutnings danskra rauðra kúa er varla finnanlegur , sem kom nokkuð á óvart þar sem nokkrar heimildir eru um innflutning slíkra gripa . Þá hafa holdakynin Galloway , Limousin og Aberdeen Angus haft mjög hverfandi áhrif á íslenska stofninn “ , segir Egill ennfremur . Egill rannsakaði erfðafræðilega byggingu íslenska kúastofnsins ( kerfisbundinn breytileika samsætutíðni ) og benda niðurstöður hans til erfðalegrar einsleitni , þ.e. að innan kynsins er ekki að finna neina undirstofna . Sá litli kerfisbundni breytileiki sem er til staðar má skýra með áhrifum þriggja nauta , þeirra Stígs 97010 , Fonts 98027 og Laska 00010 . Þrátt fyrir mikla einsleitni er ekkert sem bendir til þess að erfðabreytileika skorti til áframhaldandi ræktunar . Ekki er að finna neinn kerfisbundinn breytileika milli einstaklinga umfram skyldleika við ákveðin naut . Einsleitni stofnsins er gagnleg fyrir erfðamat þegar til þess kemur . Meðhöfundar Egils eru Anna A. Schönherz , Goutam Sahana og Bernt Guldbrandtsen sem öll starfa við Háskólann í Árósum , nánar tiltekið í Foulum . Þeir sem hafa aðgang Acta Agriculturae Scandinavica geta nálgast greinina með því að smella á hlekkinn hér fyrir neðan .